stanford-oval/wikipedia huggingface dataset:
OCaml
OCaml kielenä > Muistinhallinta

OCamlin muistinhallinta on täysin automaattinen - kääntäjä osaa käyttää osoittimia (pointers) ja ajaa roskienkeräyksen tarvittaessa.
OCamlin moduulijärjestelmä

OCaml käyttää moduuleita johdonmukaisen rakenteen ja yhtenäisen nimikäytännön aikaansaamiseksi. OCamlissa tällaisia rakenteita (structure) määritellään lauseella struct ... end, jonka sisäpuolella voi olla mielivaltaisia lausekesarjoja. Rakenteelle annetaan yleensä myös nimi sitomalla se tunnistimeen module -avainsanalla. Näin estetään nimien loppuminen ja törmäily nimiavaruudessa.
module PrioQueue =  
   struct
     type priority = int
     (** jne... **)
     let extract = function
         Empty -> raise Queue_is_empty
       | Node(prio, elt, _, _) as queue -> (prio, elt, remove_top queue)
   end;;
Moduulijärjestelmä mahdollistaa myös tyyppiabstraktion (abstract types). Määritellyn tietorakenteen osien näkyvyyttä voi määritellä kuvaajalla(sic) (signature), joka määritellään avainsanoilla sig ... end.
OCamlin moduulijärjestelmän avulla voi myös määritellä funktoreita. Funktorit ovat yksinkertaisesti yhden rakenteen avulla parametrisoituja rakenteita; rakenne A joka määritellään rakenteen B:n avulla voidaan sanoa olevan funktori F parametrillä B joka palauttaa rakenteen A. Myös funktoreihin voi soveltaa kuvaajaa (signature).
OCamlin moduuliominaisuudet mahdollistavat myös monista moduuleista koostuvan ohjelman osien kääntämisen eri aikaan .ml rakennetiedostojen ja .mli kuvaajien lähdekoodista .cmo-objekti- ja .cmi-rajapintatiedostoiksi, jotka lopulta yhdistetään konekielikäännökseksi.
OCamlin oliomalli

OCamlin oliomalli on omintakeinen. OCamlin luokat (class) määrittelevät olioita (object) käyttäen periytyvyyttä ja metodeita.
OCamlin oliomalli > Oliot

Olioiden tyypitys on tavallinen, ja niillä voi lisäksi olla alatyyppejä. Oliot eivät tunne periytymistä.
Oliot luodaan yleensä luokista, käyttäen new -avainsanaa. Oliot voidaan myös luoda kloonaamalla (metodilla Oo.copy) tai kaappaamalla (overriding) toisia olioita.
Olioita voidaan myös määritellä ilman luokkia, välittöminä objekteina (immediate objects). Tällöin oliota kuvaus (object ... end) voi esiintyä missä vain ekspressiossa, mutta tuloksena syntyvä olio ei omaa luokkien ominaisuuksia, kuten periytyvyys.
Olioiden sisältämät, niiden luokissa määritellyt tietorakenteet ovat saatavilla vain olioiden metodien kautta (enkapsulaatio). OCaml ei tunne luokkamuuttujia, eli kullakin oliolla on omat yksittäiset tietorakennejoukkonsa. Tässä mielessä OCamlin oliomalli noudattaa klassista olio-ohjelmointi-mallia.
Nijmegenin marssi

Nijmegenin marssin osanottajia saapumassa maalialueelle vuonna 1997.
Nijmegenin marssi (holl. Vierdaagse, ”neljän päivän tapahtuma”) on maailman suurin marssitapahtuma, joka järjestetään vuosittain heinäkuun puolivälissä Nijmegenin kaupungissa Alankomaissa.
Osanottajat marssivat päivittäin 30, 40 tai 50 kilometriä, ja marssin suorittaneet saavat Alankomaiden kuningaskunnan virallisen kunniamerkin, Vierdaagse-ristin. Osallistujat ovat pääosin siviilejä, mutta mukana on myös tuhansia sotilasmarssijoita.
Yleistä

"Vierdaagse" on järjestetty vuodesta 1909 lähtien, ja Nijmegenissä se on marssittu vuodesta 1916 lähtien. Vaikka Nijmegenin marssi oli alun perin sotilaallinen, nykyisin se on lähinnä siviilitapahtuma. Osallistujamäärä on viime vuosien aikana kasvanut: nyt marssijoita on noin 40 000, joista noin 5 000 on sotilaita. Ruuhkan välttämiseksi marssireitillä järjestäjät ovat vuodesta 2004 lähtien rajoittaneet marssijoiden lukumäärää. Monet osallistujat marssivat joka vuosi, niinpä joukossa on useita 50 ja jopa 60 kertaa mukana olleita. Ensimmäinen marssipäivä on aina heinäkuun kolmas tiistai.
Nijmegenin marssin jokainen päivä on nimetty reitin neljän suurimman kaupungin mukaan. Tiistai on Elstin päivä, keskiviikko on puolestaan nimetty Wijchenille, torstai Groesbeekille ja perjantai Cuijkin kaupungille. Reitti pysyy aina samana paitsi jos sen muuttamiseen on jokin erityinen syy, kuten vuonna 2007. Tuolloin reitti muutettiin kulkemaan Waalkaden kaupungin läpi, sillä alkuperäinen reitti oli aiempina vuosina ruuhkautunut liiaksi. Vuonna 2006 Nijmegenin marssi keskeytettiin ensimmäisen kerran – sota-vuosia lukuun ottamatta – 90 vuoteen. Tuhannet osallistujat olivat keskeyttäneet ensimmäisen päivän jälkeen, ja kaksi marssijaa oli kuollut kuumuuden vuoksi.
Perjantaina marssijoiden lähestyessä maalialuetta yleisö kukittaa heitä miekkaliljoilla. Tapa juontaa juurensa antiikin Roomaan, missä gladiaattoreita kunnioitettiin vastaavalla tavalla. Nijmegenin marssin viimeinen osuus St. Annastreetillä tunnetaan myös nimellä Via Gladiola.
Marssin historia > Varhaisvaiheet

Syksyllä 1904 eräs 6. jalkaväkirykmentin kersantti perusti Bredassa jalkapallojoukkueen, joka herätti sotilaiden keskuudessa runsaasti kiinnostusta. Joukkueen ensimmäisenä vuosipäivänä päätettiin järjestää urheilukilpailu, joka toteutuikin vuosina 1906 ja 1907. Ottelun saama suosio innosti lukuisia urheiluseuroja ja sosiaalialan järjestöjä luomaan tapahtumalle katto-organisaation. Tällaiseksi muodostui 3. huhtikuuta 1908 Haagissa perustettu NBvLO (holl. Nederlandse Bond voor Lichamelijke Opvoeding), nykyinen KNBLO-NL (holl. Koninklijke Nederlandse Bond voor Lichamelijke Opvoeding – Wandelsportorganisatie Nederland).
Ajatuksen nelipäiväisestä marssista Bredan urheilutapahtumaan esitti arnhemiläinen luutnantti C.Viehoff. NBvLO kehitti viidentoista erilaisen reitin ensimmäiseen marssitapahtumaan, joka alkoi 1. syyskuuta 1909.
Osallistujia oli kaikkiaan 306 ja he marssivat 150 kilometriä varuskunnasta toiseen varuskuntaan. Siviilimarssijoita oli mukana kymmenen. Seuraavana vuonna NBvLO päätti, että marssin reitti kulkee Arnhemistä Doesburgin ja Zutphenin kautta Apeldoorniin.
Kuningatar Vilhelmiina myönsi marssiin osallistuville sotilaille ensimmäiset Vierdaagse-ristit lokakuussa 1909.
Marssin historia > Ennen toista maailmansotaa

Nijmegenin marssin lähtöpaikkoja oli alkuvaiheessa useita: reitit alkoivat Utrechtista (1911), Nieuw-Milligenista (1916), ’s-Hertogenboschista (1918), Amersfoortista (1919) ja Bredasta (1924), kunnes marssin ainoaksi aloituspaikaksi tuli vuonna 1925 Nijmegen. Jatkuvasti kasvaneesta osallistujamäärästä huolimatta ensimmäinen nainen suoritti marssin vasta vuonna 1919. Hän oli N. van Stockum-Metelerkamp, joka lähti neljän päivän marssille Amersfoortista.
Vuonna 1928 Rotterdamiin perustettiin ensimmäinen kävelyyn keskittynyt yhdistys, Rotterdamse Wandelsport Vereeniging. Amsterdamin isännöidessä kesäolympialaisia päätti Jonkheer W. Schorer kutsua Nijmegenin marssille kansainvälisen kutsuvierasjoukon. Saksa, Ranska, Norja ja Iso-Britannia lähettivät marssitapahtumaan omat delegaationsa.
Nijmegenin marssin suosio kasvoi 1930-luvun aikana, mistä on kiittäminen Alankomaiden siirtomaiden reserviläisiä ja muun muassa indonesialaista nasi-ruokaa, joita kokit valmistivat marssijoille. Vuonna 1932 H. A. van Mechelen sävelsi Vierdaagse-marssin, johon sanoituksen laati J. P. J. H. Clinge Doorenbos. Nijmegenin marssin keskeyttäneiden määrä laski 1930-luvun lopulle tultaessa suuresti: kun keskeyttäneitä oli vuonna 1921 peräti nelisenkymmentä prosenttia, vuonna 1939 marssin jätti kesken vain 2,39 prosenttia. Tämä on kaikkien aikojen paras tulos yhä edelleen.
Marssin historia > Itä-Intian ja Surinamen Vierdaagse

Nijmebenin marssin innoittamana vastaavia kävelytapahtumia pidettiin aikoinaan myös Alankomaiden siirtomaissa. Vuosina 1935–1939 Alankomaiden Itä-Intiassa (nyk. Indonesia) järjestettiin neljän päivän kävely Fort de Kockissa, Medanissa (Sumatra), Bandungissa, Magelangissa, Malangissa (Jaava), Bataviassa (nyk. Jakarta) ja Bandjarmasissa (Borneo). Vuosina 1938–1939 marsseille saattoivat osallistua myös siviilit.
Vuonna 1964 Vierdaagse järjestettiin ensimmäisen kerran myös Surinamen pääkaupungissa Paramaribossa. Tämä tapahtuma on jatkunut myös Surinamen itsenäistyttyä vuonna 1975.
Gouden-Kruisdragers Vierdaagse

Kaikki vähintään kymmenen kertaa Nijmegenin marssiin osallistuneet saavat kultaisen Vierdaagen-ristin. He ovat myös oikeutettuja liittymään yhdistykseen nimeltä Gouden-Kruisdragers Vierdaagse, joka on perustettu 24. heinäkuuta 1951.
Nijmegenin marssi nyt

Vuonna 2005 tulppaaninviljelijä Paul Botman nimesi kehittämänsä tulppaanilajikkeen marssitapahtuman mukaan.
Vuoden 2014 marssiin osallistunut hollantilainen Bert van der Lans pitää nyt hallussaan Nijmegenin marssin osallistumisennätystä, sillä hän on suorittanut marssin peräti 68 kertaa. Hän rikkoi ennätyksen ollessaan 82-vuotias. Ennätys oli pitkään Annie Berkhoutin (oik. Johanna Hendrika Berkhout, 16. huhtikuuta 1915 – 20. marraskuuta 2006, Voorburg) hallussa: hän ehti marssia 66 kertaa; viimeisen kerran hän oli mukana vuonna 2002.
Järjestyksessä 99. Nijmegenin marssi järjestettiin heinäkuussa 2015. Marssia varten rekisteröityneiden määrä oli rajattu 46 000 osallistujaan ja marssin aloitti 43 013 marssijaa joista kaikkiaan 40 092 kävelijää pääsi perille. Vuonna 2015 osallistujista yli puolet oli iältään 51–70-vuotiaita. Kävelijöistä kuusi oli täyttänyt 91 vuotta; vanhimmat osallistujat olivat 92-vuotiaat Herman Dubie ja Jan Huizen Amsterdamista. Vanhin ulkomainen kävelijä oli 91-vuotias Yrjö Saraste Helsingistä. Nuorin osallistuja puolestaan oli Sjoerd van de Laar Velp, joka täyttää vuoden 2015 lopussa 12 vuotta. Osallistujat edustivat 60 eri kansallisuutta.
Seuraava Nijmegen-marssi alkaa 15. heinäkuuta 2025. Tämä on järjestyksessä 107. Nijmegenin marssi.
Suomi on osallistunut virallisella sotilasdeligaatiolla vuodesta 2018 lähtien.
Aiheesta muualla

Wikimedia Commonsissa on kuvia tai muita tiedostoja aiheesta .
Official Vierdaagse site (hollanniksi)
Official Vierdaagse site (englanniksi)
Noviomagus.NL History of the Vierdaagse
Site for the vierdaagse festivities
Awards and medals of the Nijmegen Marches
Suomen delegaation sivusto
Kultainen Vierdaagse-risti
Vuonna 2006 Nijmegenin marssin osallistujille jaettiin pinssi.
On the Backs of Angels

| ”On the Backs of Angels” Dream Theater |
| --- | --- | --- |

Singlen tiedot
 Albumilta: A Dramatic Turn of Events
 Julkaistu: 29. kesäkuuta 2011
 Formaatti: CDS
 Tuottaja(t): John Petrucci
 Tyylilaji: progressiivinen metalli
 Kesto: 08.42
 Levy-yhtiö: Roadrunner
Dream Theaterin muut singlet
| ”Wither” 2009 | ”On the Backs of Angels” 2011 | ”Build Me Up, Break Me Down” 2011 |
On the Backs of Angels on Dream Theaterin 19. single. Se julkaistiin vuonna 2011 levymerkillä Roadrunner Records.
Kappaleet

On the Backs of Angels – 08.42
Kokoonpano

James LaBrie – laulu
John Petrucci – kitara
John Myung – basso
Jordan Rudess – koskettimet
Mike Mangini – rummut
Nelimauste

Nelimauste on maustesekoitus, joka koostuu pippurista, inkivääristä, neilikasta ja muskottipähkinästä. Sekoitus tunnettiin jo keskiajalla. Maultaan se muistuttaa maustepippuria.
Ranskalaisessa keittiössä nelimaustetta käytetään keitoissa ja muhennoksissa sekä makkaroissa.
Nimestään huolimatta Nelimauste voi sisältää myös useampaa raaka-ainetta. Esimerkiksi MaustePörssi Oy:n nelimauste sisältää: valkopippuri, muskotti, maustepippuri, neilikka, korianteri, fenkoli, inkivääri, meirami, salvia ja timjami.
Nazli Sabri

Nazli Sabri
Nazli Sabri (arabiaksi: نزلي صبري‎, 25. kesäkuuta 1894 – 29. toukokuuta 1978) oli Egyptin viimeinen kuningatar ja kuningas Fuadin toinen vaimo. Hänen isänsä oli Abdu'r-Rahim Pasha Sabri, maatalousministeri ja Kairon  kuvernööri. Nazlin isoisoisä Suleiman Pašša (oik. Joseph Anthelme Sève) oli ollut ranskalainen upseeri Napoleonin armeijassa ja taistellut Ranskan armeijan joukoissa Egyptissä, mutta kääntynyt islamiin ja mennyt Egyptin armeijaan.
Fuad ja Sabri saivat viisi lasta:
Faruk, tuleva kuningas
prinsessa Fawzia, Persian šaahin Mohammad Reza Pahlavin ensimmäinen puoliso.
prinsessa Faiza
prinsessa Faika
prinsessa Fathiya
Kun Fuad kuoli vuonna 1936, heidän 16-vuotiaasta pojastaan tuli Egyptin kuningas. Korruptiosyytökset kuningasta vastaan ja häviö vuoden 1948 Israelin sodassa johti 23. heinäkuuta 1952 sotilasvallankaappaukseen, jossa Muhammad Naguib ja Gamal Abdel Nasser pakottivat Farukin luopumaan kruunusta ja maanpakoon Italiaan ja Monacoon, jossa entinen kuningas vietti loppuelämänsä. Nazli Sabri lähti Egyptistä, muutti Roomaan ja kääntyi katolisuuteen. Tällöin hän muutti nimensä Mary Elizabethiksi. Hän muutti myöhemmin Yhdysvaltoihin ja kuoli Los Angelesissa. Hänet haudattiin katolisin menoin.
Aiheesta muualla

Kuvia tai muita tiedostoja aiheesta Nazli Sabri Wikimedia Commonsissa
Nazi Death Camp / Sons of Saddam

| Nazi Death Camp / Sons of Saddam Nazi Death Camp & Sons of Saddam |
| --- | --- | --- |

Split-albumin tiedot
 Formaatti: 7" vinyyli
 Tyylilaji: punk rock
 Levy-yhtiö: Red Lounge
Muut kannet

Nazi Death Campin muut julkaisut
| We’re Not Special Just Retarded 2007 | Nazi Death Camp / Sons of Saddam 2008 | 2008–2009 Euro Tour (split) 2008 |
Nazi Death Camp / Sons of Saddam on saman nimisten punkyhtyeiden split-albumi, joka julkaistiin vuonna 2008 levymerkillä Red Lounge Records. Albumista painettiin 500:n kappaleen painos, josta 100 punaisella vinyylillä.
Kappaleet > A-puoli: Nazi Death Camp

Emo Fag
Mongoloid Rock
She’s Gonna Die
Kappaleet > B-puoli: Sons of Saddam

Usarsch
Osmo Hämeenniemi

Osmo Veli Hämeenniemi, kirjailijanimeltä Aarno Routa (29. syyskuuta 1919 Miehikkälä – 22. marraskuuta 1958 Valkeakoski) oli suomalainen opettaja ja kirjailija.
Henkilöhistoria

Hämeenniemen vanhemmat olivat Väinö Tanelinpoika Hämeenniemi ja Lyydia Tanelintytär Hämeenniemi ja puoliso Kirsti Anna Helena Aho. Hämeenniemi valmistui kansakoulunopettajaksi Kajaanin opettajaseminaarista vuonna 1949. Säveltäjä Eero Hämeenniemi on hänen poikansa.
Teoksia

Nimellä Osmo Hämeenniemi:
Valkeakosken karjalaiset 1945-1955. Valkeakosken karjalaiset, Valkeakoski 1955
Kuussa kummittelee : näytelmä, teoksessa Kuussa kummittelee : koululaisnäytelmiä. Otava 1957
Risti ja helkavirsi : näytelmä. 1958
Nimellä Aarno Routa:
Tuhopolttajan jäljillä : seikkailukertomus. Karisto 1953
Tositarkoituksella : yksinäytöksinen hupailu. Seuranäytelmiä 577. Karisto 1953
Miina räjähtää, meinaan ... : 2-näytöksinen näytelmä. Kansakoulun kerhokeskuksen näytelmiä 1. Suomen kansakoulunopettajain liitto, Helsinki 1953, 2. painos 1959
Niko Mäkelä

Niko Mäkelä (s. 1998 Riihimäki) on suomalainen uimari. Mäkelä on moninkertainen Suomen mestari ja arvokisaedustaja sekä Suomen ennätysten haltija.
Mäkelä rikkoi marraskuussa 2018 lähes 12 vuotta ikääntyneen Tero Rädyn Suomen ennätyksen lyhyen radan 50 metrin selkäuinnissa. Glasgow’n lyhyen radan EM-kilpailuissa 2019 Mäkelä paransi samaa SE:tä reilusti aikaan 23,95 sekuntia. Hän kuului myös Suomen 4×50 metrin sekauintiviestissä loppukilpailuun uudella Suomen ennätyksellä edenneeseen joukkueeseen. Vuonna 2020 Aamuposti valitsi Mäkelän vuoden 2019 riihimäkeläisurheilijaksi.
Heinäkuusta 2020 alkaen hän on edustanut seuratasolla Helsingfors Simsällskapia, aiemmin Riihimäen Uimaseuraa. Häntä ovat valmentaneet muun muassa Tero Välimaa, Aleksi Rajansuo sekä Matti Mäki.
Mäkelällä oli lapsena heikko uimataito, ja hän meinasi jäädä uimataidon puuttumisen vuoksi kolmannelle luokalle. Koulun Mäkelän vanhemmille lähettämä kehotus uimakouluun menemisestä on yhä tallessa Mäkelän vitriinissä. Mäkelä on myös avoimesti kertonut sairastuneensa masennukseen.
Uintiuransa ohella Mäkelä on suorittanut turvallisuusalan perustutkinnon Hyriassa ja työskennellyt järjestyksenvalvojana.
Aiheesta muualla

Mäkelän viralliset kotisivut
Nōgata

| Nōgata (直方市) |
| --- | --- |
 Näkymä Nōgataan
 lippu:  Symboli
 Nōgatan sijainti Fukuokan prefektuurissa
 Nōgata
 Koordinaatit: 33°44′39″N, 130°43′47″E 
Valtio:  Japani
Alue:  Kyūshū
Prefektuuri:  Fukuokan prefektuuri
Pinta-ala:  
 – Kokonaispinta-ala:  61,76 km²
Väkiluku (2019):  56 638
 – Väestötiheys:  917,1 as./km²
Symbolit:  
 – Puu:  Kuningasmagnolia ja liljakanukka
 – Kukka:  Tulppaani, lilja, kosmoskukka, narsissi
 
 https://www.city.nogata.fukuoka.jp/ 
Infobox OKVirheellinen NIMI-arvo: 
Nōgata (jap. 直方市, Nōgata-shi) on Japanin kaupunki Kyūshūn saarella Fukuokan prefektuurissa. Se sijaitsee sisämaassa prefektuurin pohjoisosassa aivan Kita-Kyūshūn suurkaupungin eteläpuolella. Kaupunki on kasvanut Chikuhōn tasangon keskelle Ongajoen varrelle. Itäpuolella kohoaa Fukuchivuori. Kaupungissa on 56 638 asukasta (heinäkuussa 2019) ja sen pinta-ala on 61,76 neliökilometriä.
Kaupunkia palvelevat JR Kyūshūn Chikuhō-päälinja, Chikuhō-rautateiden rautatielinja ja Heisei-Chikuhō-rautateiden Ita-linja.
Aiheesta muualla

Kuvia tai muita tiedostoja aiheesta Nōgata Wikimedia Commonsissa
Kaupungin internetsivut (japaniksi)
Oslonvuono

| Oslonvuono> norj. Oslofjorden |
| --- | --- |
 Oslonvuono lähellä Osloa.
 Oslonvuonon alueen kartta.
Sijainti:  Oslo / Østfold / Akershus / Buskerud / Vestfold / Telemark, Norja
Merialue:  Skagerrak
Vuonon ominaisuudet
Suurin pituus:  107 km
Oslonvuono (norj. Oslofjorden) on Skagerrakin itäpäästä pohjoiseen työntyvä 107 kilometriä pitkä lahti Kaakkois-Norjassa. Se ulottuu Bamblen kunnassa sijaitsevasta Langesundista Oslon keskustaan Rådhuskaialle ja on Norjan viidenneksi pisin vuono. Se on myös tärkeä laivaliikenneväylä ja kalastusalue, ja sen rannoilla on myös runsaasti kesähuviloita.
Noin kaksi miljoonaa henkilöä asuu Oslonvuonon läheisyydessä, jossa on 11 kaupunkia ja joukko taajamia. Vuono sijaitsee Oslon, Østfoldin, Akershusin, Buskerudin, Vestfoldin ja Telemarkin läänien alueella.
Lautat liikennöivät Oslonvuonon poikki Sandefjordin ja Strømstadin samoin kuin Mossin ja Hortenin välillä. Vuonna 2000 avattiin lisäksi Oslonvuonon ali sen kapeimmalla kohdalla kulkeva tunneli Drøbakista Storsandiin.
Nimestään huolimatta Oslonvuono ei geologisessa mielessä oikeastaan ole vuono, koska sen suulla ei ole muuta vuonoa matalampaa kynnystä.
Oskar Kallas

Oskar Kallas Helsingissä, 1892–1893.
Oskar Philipp Kallas (25. lokakuuta 1868 Kaarma, Viro – 26. tammikuuta 1946 Tukholma, Ruotsi) oli virolainen diplomaatti, sekä kielen- ja kansanrunouden tutkija. Kallaksen puoliso vuodesta 1900 alkaen oli suomalainen kirjailija Aino Kallas..
Oskar Kallaksen vanhemmat olivat lukkari Mihkel Kallas ja Wilhelmine Allas. Nuorena Kallas auttoi Jakob Hurtia kokoamaan virolaisesta runouden kokoelman. Kallas opiskeli vuosina 1887–1892 Tarton yliopistossa klassillista filologiaa ja 1892–1893 Helsingin yliopistossa suomalais-ugrilaisia kieliä, ja vuonna 1901 hän väitteli filosofian tohtoriksi. Tartossa opiskellessaan hän oli aktiivinen virolaisissa nationalistisissa järjestöissä ja oli muun muassa tulevan Viron valtiopäämiehen Jaan Tõnissonin ystävä. He perustivat myöhemmin yhdessä Postimees-sanomalehden. Kallas oli Pietarin yliopiston dosenttina 1901–1903. Hän toimi vuodesta 1903 Postimees-lehden toimittajana ja Tarton lukion opettajana. Kallasista tuli 1906 juuri perustetun Tarton tyttökoulun rehtori. Hän oli vuonna 1909 mukana perustamassa Viron kansallismuseota. Kansatieteellisesti Kallas on tunnettu erityisesti lutsien ja leivujen tutkimuksesta. Viron itsenäistyttyä hän toimi Viron lähettiläänä Suomessa 1918–1922 ja Britanniassa 1922–1934 ja jäi tehtävästä eläkkeelle vuonna 1934. Neuvostoliiton miehitettyä Viron Kallas lähti perheineen pakoon Ruotsiin, jossa hän kuoli 26. tammikuuta 1946. Hänen tuhkansa on haudattu Helsinkiin.
Kallakset rakensivat Tarttoon (Raja 31a) huvilan, jossa he asuivat 1914–1918. Rakennus on yhä olemassa, huonokuntoisena. Rakennus on tyyliltään uusklassinen, ja sen suunnitteli suomalainen arkkitehti Walter Thomé. Sen omistaa rakennusyhtiö Nordecon.
Teoksia

Die Wiederholungslieder der estnischen Volkspoesie 1, Folkloristische Untersuchung, väitöskirja. Suomalais-ugrilaisen seuran toimituksia 16, 1. Finsk-ugriska sällskapet, Helsingfors 1901
Kraasna maarahvas. Soome Kirjanduse Seltsi, Helsinki 1903
Virolaisten kansansävelmäin keräyksestä. Helsinki 1921
Oskar Hynén

Karl Oskar Harald Hynén (29. joulukuuta 1865 Uurainen – 17. toukokuuta 1906 Haapavesi) oli suomalainen opettaja ja kirjailija joka käytti myös nimimerkkiä Oskari Hynninen.
Hynén toimi opettajana muun muassa Kestilän kansakoulussa.
Teoksia

Metsolassa, kirj. Oskari Hynninen.    Yrjö Weilin, Helsinki 1903
Metsolassa : kootut luonnonkuvaukset ; kuvittajat M. Karppanen ja Ester Helenius ; alkulauseen kirjoittanut T. J. Hintikka.   Valistus 1926
OEM

OEM on lyhenne sanoista original equipment manufacturer, joka tarkoittaa suomeksi alkuperäistä laitevalmistajaa. Joskus OEM-valmistusta kutsutaan myös omamerkkivalmistukseksi. Nimitys tarkoittaa laitteiston tai tuotteen suunnittelevaa, valmistavaa, lopputarkastavaa ja pakkaavaa yritystä, jonka nimi tai kauppanimi on merkitty tuotteeseen. Tuotteessa voi olla mukana kolmannen osapuolen tuotteita, kuten ohjelmistoja tai sovelluksia. OEM myy tuotteitaan jälleenmyyjille tai lopullisille käyttäjille.
Äärimmilleen vietynä OEM-valmistaja vastaa vain tuotteen spesifioinnista ja brändin luomisesta. Valmistaja on tällöin ulkoistanut alihankkijalleen suunnittelun (ODM), valmistuksen (EMS), kokoonpanon, lopputarkastuksen ja logistiikan. ODM ( original design manufacturer tai original design and manufacturing) on yritys, joka suunnittelee ja valmistaa tuotteita, joita toiset yritykset markkinoivat omilla tuotenimillään. EMS (electronic manufacturing services) eli elektroniikan sopimusvalmistus on tuotantoa, jossa alkuperäisvalmistaja (OEM) on ulkoistanut elektroniikan valmistuksen ja kokoonpanon sellaiseen työhön erikoistuneelle yritykselle.
OEM nimitystä käytetään myös merkityksessä lopputuotteen valmistaja. Tällöin toisen tekemä tuote myydään omana eli osana omaa tuotevalikoimaa, osana omaa tietojärjestelmää tai osana omaa laitteistoa.
OBL (own-brand labeller) on yritys, joka on ulkoistanut tuotteen suunnittelun, valmistuksen, lopputarkastuksen, pakkaamisen tai osan näistä. Yritys markkinoi tuotetta omalla nimellään ja on siis oikeudellisessa mielessä valmistaja. Vaikka OBL ei harjoita teknistä suunnittelua tai valmistusta, saattaa se tarvita itselleen laatujärjestelmän.
VAR (value added reseller) on lisäarvoa tarjoava jälleenmyyjä, joka käyttää tuotetta osana omaa sovellustaan tai palvelua, lisää siihen omia laajennuksiaan tai omia palveluitaan, kuten konsultointia, koulutusta tai käyttäjätukea.
Nelinho

Nelinho vuonna 2014.
Manoel Rezende de Mattos Cabral eli Nelinho (s. 26. heinäkuuta 1950) on entinen brasilialainen jalkapalloilija, joka pelasi oikean laitapuolustajan pelipaikkaa. Nelinho edusti Brasilian jalkapallomaajoukkuetta kaksissa MM-kisoissa; 1974 ja 1978. Vuoden 1978 kisoissa hän saavutti pronssia iskettyään upealla kierteisellä laukauksella Brasilian tasoihin pronssipelissä Italiaa vastaan. Brasiliaa hän edusti 28 kertaa tehden 8 maalia. Koko seurajoukkueuransa Brasiliassa pelannut Nelinho sai suurimman menestyksensä seitsemän vuoden jaksollaan Cruzeirossa, jossa hän muun muassa pelasi yli 400 ottelua ja voitti Copa Libertadoresin vuonna 1976. Vuodesta 1970 vuoteen 1987 kestäneellä ammattilaisurallaan Nelinho ehti edustaa yhdeksää seuraa kotimaassaan.
Käännös suomeksi
Ohio-luokka

| Ohio-luokka |
| --- | --- |
 Luokkaan kuuluvan USS Michiganin palvelukseenotto seremonia.
Tekniset tiedot
Uppouma:  16 764 t (pinnalla) 18 750 t (sukelluksissa)
Pituus:  170 m
Leveys:  13 m
Syväys:  10,8 m
Koneteho:  1 x S8G-painevesireaktori ja 2 x turbiinia 60 000 shp (45 MW) 1 x Fairbanks Morse -dieselmoottori 325 hv
Nopeus:  12 solmua (pinnalla) 20 solmua (sukelluksissa)
Miehistöä:  15 upseeria ja 140 miehistönjäsentä
Aseistus
Meritorjunta:  4 x 21" Mk48 torpedoputkea SSGN:154 × BGM-109 Tomahawk SSBN: 24 x Trident II D5 SLBM
Ohio-luokka on Yhdysvaltain laivaston 18 ydinsukellusveneen muodostama alusluokka, jonka alukset suunniteltiin alun perin strategisiksi ohjusveneiksi. Maailmanpolitiikan muutosten takia osa veneistä on varusteltu taktisiin erikoisoperaatioihin. Muutostöiden jälkeen 14 venettä on aseistettu 24 ballistisella Trident II -ohjuksella (SSBN) ja loput neljä ovat Tomahawk-risteilyohjuksin varustettuja hyökkäysveneitä (SSGN). Luokan alukset ovat Yhdysvaltain laivaston suurimpia sukellusveneitä.